மூரும் கிப்பன்ஸும் "வாட்ச்மெனை" காமிக்ஸ் ஊடகத்தின் தனித்த பண்புகளை வெளிப்படுத்தவும், அதன் குறிப்பிட்ட வலிமைகளை உயர்த்தி உரைக்கவும் வடிமைத்தனர். 1986 இல் ஒரு பேட்டியில், "மற்ற ஊடங்களால் செயல் படச் சாத்தியமில்லாத பகுதிகளில் நான் என்னை வெளிப்படுத்தி வெற்றி பெற நினைத்தேன்" என மூர் தெரிவித்தார், மேலும் இது காமிக்ஸுக்கும் திரைப்படத்துக்கும் இடையே உள்ள வேறுபாடுகளை வலியுறுத்தியது. "வாட்ச்மென்" , "நான்கு அல்லது ஐந்து முறைகள்" படிக்கும்படி வடிவமைக்கப் பட்டுள்ளது, சில இணைப்புகள் மற்றும் சைகைகள் பலமுறை படித்த பிறகு மட்டுமே படிப்பவர்களுக்குத் தெளிவாகப் புரியும் என மூர் தெரிவித்தார். ""வாட்ச்மென்" முன்னேற்றம் அடையும் போது அது ஆரம்பத்தில் இருந்த கதையை விட அதிகமானதாக மாறியது. மாக்குஃபைன் என்றழைக்கப்படும் வித்தை இந்தக் கதையில் பலமாக இருந்தது ... அதனால் உண்மையில் கதையின் தளத்தில் பெரும் பின்விளைவுகள் ஏதுமில்லை ... இது "வாட்ச்மென்னைப்" பற்றிய மிகுந்த ஆர்வமிக்க விசயம் அல்ல. உண்மையில் நாங்கள் எங்கு கதையை சொல்லத் தொடங்கினோமோ அங்குதான் உண்மையான படைப்புத்திறன் தொடங்கியது" என்று டேவ் கிப்சன்ஸ் குறிப்பிட்டார்.

அவர் மிகவும் கவனமாக "வாட்ச்மெனின்" காட்சித் தோற்றத்தை உருவாக்கியதாகவும் அதனால் தான் அதன் ஒவ்வொரு பக்கமும் அந்த குறிப்பிட்ட தொடரில் "மற்ற காமிக் நூல்கள் போல் அல்லாமல்" குறிப்பிடத்தகுந்தவையாக இருந்தன என கிப்பன்ஸ் கூறினார். அவர் பொதுவாக காமிக்குகளில் வரும் பாத்திரங்களிலிருந்து வித்தியாசமான பாத்திரத்தை வரைய வேண்டும் என்பதற்காக கருத்தொருமித்த முயற்சியை மேற்கொண்டார். "தடித்ததாகவும் அல்லாமல் சன்னமாகவும் அல்லாமல் அதிக வித்தியாசம் இல்லாத கடினமான வளையாத பேனாவைப் பயன்படுத்தி குறிப்பிட்ட அடர்த்தியில்" தொடர் முழுதும் கிப்பன்ஸ் வரைய முயற்சித்தார், "பொதுவாக வளமை ததும்பிய, நெகிழும் தன்மையுடைய மற்ற காமிக் புத்தக வடிவிலிருந்து" இது வேறுபடுத்திக்காட்டும் என அவர் நம்பினார். 2009 இல் ஒரு பேட்டியில், கிப்பன்ஸ் முன்னாள் நில அளவையராக பயிற்சி எடுத்துக் கொண்டிருந்ததால் அதன் பலனும் அவர்களுக்கு பயன்பட்டது என மூர் நினைவு கூர்ந்தார், இது பற்றி அவர் "ஒவ்வொரு சிறிய பேனலுக்கும் நம்ப முடியாத எண்ணிக்கையில் விவரங்கள் கிடைத்ததால் ஒவ்வொரு சிறிய விசயத்திற்கும் எங்களால் சரியாக வடிவமைக்க முடிந்தது" எனக் கூறினார். கிப்பன்ஸ் இந்த தொடரை "எ காமிக் அபௌட் காமிக்ஸ்" ஆக விவரித்தார். "ஆலன் [சூப்பர் ஹீரோக்கள் தோன்றுவதில்] சமூகத்துடனான உள்ளார்ந்த அக்கறையுடனே இருந்தார், நான் தொழில்நுட்ப செயல்பாடுகளிலேயே ஈடுபடுத்தப்பட்டதாக" உணர்வதாக கிப்பன்ஸ் தெரிவித்தார். கதையின் மாற்று உலக வடிவமைப்பு கிப்பன்ஸுக்கு அமெரிக்க நிலக்காட்சிகளில் மின் கார்களைச் சேர்த்தல், சற்றே மாறுபட்டக் கட்டிடங்கள் மற்றும் தீயணைப்புக் குழாய் முனைகளுக்கு பதிலாக தீப்பொறிக் குழாய் முனையைப் பயன்படுத்துதல் போன்ற மாற்றங்களைச் செய்வதற்கு அனுமதித்தது, "இது ஒரு வேளை அமெரிக்க வாசகர்களை தங்கள் சொந்த கலாச்சாரத்தை வெளியிலிருந்து வந்த ஒருவர் போன்று படிக்கும் வாய்ப்பாக இது அமைந்திருக்கலாம்" என இதுபற்றி மூர் கூறினார். இந்த வடிவம் அவரை மிகவும் சுதந்திரமாக வைத்திருந்தது என கிப்பன்ஸ் கவனித்தார், ஏனெனில் அதற்காக அவர் எந்த ஆதார நூல்களையும் சார்ந்திருக்கவில்லை.

நிறம் கொடுப்பவரான ஜான் ஹிக்கின்ஸ் "மந்தமான" மற்றும் குறிப்பிட்ட இரண்டாம்நிலை நிறங்கள் உடைய ஒரு வார்ப்புருவைப் பயன்படுத்தினார். மேலும் "ஜானின் வண்ணம் தீட்டுதல் எப்போதும் பிடிக்கும், ஆனால் அவர் எப்போதும் ஒரு ஏர்பிரஸ் நிறம் கொடுப்பவருடன் தொடர்பு படுத்தக் கூடியவராக இருக்கிறார்" என மூர் விருப்பமில்லாமல் குறிப்பிட்டார்; அதனைத் தொடர்ந்து ஹிக்கின்ஸ் ஐரோப்பிய பாணியிலான தட்டையான நிறங்களை "வாட்ச்மெனில்" பயன்படுத்த முடிவெடுத்தார். ஒளி அமைப்பு மற்றும் நுட்பமான நிற மாற்றங்களில் ஓவியர் குறிப்பிட்ட கவனம் செலுத்துவதை மூர் கவனித்தார்; வெளியீடு ஆறில், "இதமான மற்றும் மகிழ்ச்சியான" நிறங்களை ஹிக்கின்ஸ் பயன்படுத்தினார், மேலும் வெளியீடு முழுதும் படிப்படியாக இருண்ட நிறங்கள் பயன்படுத்தப் பட்டிருந்ததால், கதையைப் படிப்பவர்க்கும் இருண்ட மந்தமான உணர்வே ஏற்பட்டது.

வெளியீடு மற்றும் வரவேற்பு
கதாப்பாத்திரங்கள்
மரபுரிமைப் பேறு
கலை மற்றும் அதன் தொகுப்பு